Lene Kaaberbøl

Lene Kaaberbøl (født 24. marts 1960 på Rigshospitalet i København) er en dansk forfatter, bl.a. af en del fantasybøger for unge og flere voksenkrimier.
Kaaberbøl fik udgivet sine første bøger allerede som femtenårig.

Kaaberbøl gik på Aarhus Katedralskole, hvor hun blev færdig i 1978, hvorefter hun læste en Cand.mag. i engelsk og dramaturgi fra Aarhus Universitet. Inspireret af Tolkiens Ringenes Herre og Ursula K. Le Guin's trilogi om Jordhavet foregår mange af Lene Kaaberbøls bøger i middelalderlige universer.

Kaaberbøl er medejer af forlaget Phabel. Hendes bog Skammerens datter, der er den første i serien kaldet Skammerens børn, blev filmatiseret i 2015, og den næste film, Slangens gave udkom i 2019. Hendes serie Vildheks er ligeledes blevet filmatiseret, hvilket skete i 2018.

Kaaberbøl har modtaget en lang række litteraturpriser.

Bibliografi

Skammerens børn 

 Skammerens datter, 2000, 
 Skammertegnet, 2001, 
 Slangens gave, 2001,  og 
 Skammerkrigen, 2003, 

Serien er oversat til adskillige sprog og udgivet eller planlagt udgivet i bl.a. USA, England, Sverige, Japan, Tyrkiet, Frankrig, Tyskland, Holland, Rusland, Litauen, Norge og Færøerne. Den har solgt over 1 million eksemplarer i 30 lande. Den første bog i serien er i 2012 opsat som musical på Østre Gasværk Teater. Skammer-serien har også længe været på tale til filmatisering, og rettighederne er senest erhvervet af Nepenthe Film, der indspillede den første bog i 2014 med premiere 26. marts 2015.

Katriona-triologien 
 Sølvhesten – historien om Katriona Teresadatter, 1992, 
 Hermelinen – historien om Katriona Trivallia, 1994, 
 Isfuglen – historien om Katriona Bredinari, 2000,

Vildheks 
 Ildprøven, 2010, 
 Viridians Blod, 2011, 
 Kimæras Hævn, 2011
 Blodsungen, 2012
 Fjendeblod, 2013
 Genkommeren, 2014

Serien blev filmatiseret med filmen Vildheks i 2018.

W.I.T.C.H. 

 Salamanderens hjerte, 2002, 
 Stilnerens musik, 2002, 
 Havets ild, 2002, 
 Grøn magi, 2002, 
 Den Grusomme Kejserinde, 2002,  og 

W.I.T.C.H.-bøgerne er skrevet på engelsk og siden oversat til dansk og andre sprog.

Krystalfuglene 
 Krystalfuglene I: Stenfalken, 2003, 
 Krystalfuglene II: Ørnekløer, 2003, 
 Krystalfuglene III: Uglens skygge, 2003, 
 Krystalfuglene IV: Den gyldne føniks, 2003,

Madeleine Karno 
Krimi. Handlingen foregår i Frankrig i slutningen af 1800-tallet. Madeleine Karno er datter af "Kadaverdoktoren", datidens retsmediciner.

 Kadaverdoktoren, 2010, 
 Det levende kød, 2013,

Andre værker 
 Den første bog om Tina og hestene, 1975
 Skyggeporten, 2006, 
 Sirene
 Den Hæse
 Drengen i kufferten, 2008, sammen med Agnete Friis

Andre projekter 
I 2005 var Lene Kaaberbøl idéforfatter på TV 2s julekalender Jul i Valhal, sammen med Mette Finderup og Merlin P. Mann.

I 2011 og 2012 var Lene Kaaberbøl forfatter på en multimediereklamekampagne fra marmeladefirmaet Den Gamle Fabriks i form af en applikation om Bærfolket. Applikationen havde illustrationer af Anders Walter og indtaling af Sebastian Klein og findes til Android- og iOS-platformene.

Petanque 
Lene Kaaberbøl vandt sølv ved VM i petanque i Frankrig 2000, hvor hun spillede hos Frederiksberg Idræts-Forening.

Hæder 
 2003 Danmarks Skolebibliotekarers børnebogspris
 2003 Børnebibliotekarernes Kulturpris
 2003 BMF's børnebogspris (Skammerkrigen)
 2004 Læsernes Bogpris (Skammerkrigen, nomineret)
 2004 Nordisk Skolebibliotekarforenings Børnebogspris
 2009 Harald Mogensen-prisen (Drengen i kufferten, sammen med Agnete Friis)
 2012 Læsernes Bogpris (Kimæras hævn, nomineret)
 2012 Orla-prisen (Ildprøven)

Referencer

Eksterne henvisninger 
 

Børnebogsforfattere fra Danmark
Fantasyforfattere fra Danmark
Krimiforfattere fra Danmark
Dansksprogede forfattere fra Danmark
Personer i Kraks Blå Bog
Personer fra København
Studenter fra Aarhus Katedralskole
Modtagere af BMF's børnebogspris
Modtagere af Børnebibliotekarernes Kulturpris
Modtagere af Orla-prisen